William, princ z Walesu

William, princ z Walesu (predtým Princ William, vojvoda z Cornwallu a Cambridgea ), KG, KT, PC, ADC (William Arthur Philip Louis; * 21. jún 1982, Londýn, Spojené kráľovstvo) je korunným princom britskej kráľovskej rodiny a následníkom britského trónu, ako starší syn Karola III. a Diany, princeznej z Walesu.  

Narodil sa v St Mary's Hospital v Londýne a získal vzdelanie na Wetherby School, Ludgrove School a Eton College. Časť gap year (rok voľna pred alebo po vysokej škole) strávil v Belize a v Čile, predtým než získal škótsky magisterský titul v odbore geografia na univerzite v St Andrews. Následne absolvoval výcvik na Kráľovskej vojenskej akadémii v Sandhurste. V apríli 2008 absolvoval štúdium na Royal Air Force College Cranwell, kde sa začiatkom roku 2009 pripojil k pátracím a záchranným silám RAF. Od júla 2015 dva roky pôsobil ako pilot na plný úväzok v East Anglian Air Ambulance.

William vykonáva oficiálne a služobné povinnosti v mene kráľa. Sponzoruje viac ako 30 charitatívnych a vojenských organizácií vrátane Tusk Trust, Centrepoint a London Air Ambulance Charity. Podieľa sa na projektoch prostredníctvom Kráľovskej nadácie, pričom jeho charitatívna činnosť sa zameriava na oblasť duševného zdravia, ochrany prírody, bezdomovectvo a záchranné služby. V decembri 2014 založil iniciatívu „United for Wildlife“ (Jednotne pre divočinu), ktorej cieľom je znížiť celosvetový nelegálny obchod s voľne žijúcimi zvieratami. V apríli 2016 princ William s manželkou Catherine a princ Harry iniciovali kampaň na zvýšenie povedomia o duševnom zdraví „Heads Together“, ktorá má destigmatizovať problémy duševného zdravia. V októbri 2020 uviedol cenu Earthshot Prize, iniciatívu vo výške 50 miliónov libier, na stimuláciu riešení v oblasti životného prostredia v nasledujúcom desaťročí.  

V roku 2011 bol vymenovaný za vojvodu z Cambridgea pred uzavretím manželstva s Catherine Middletonovou. Pár má tri deti: Georgea (* 2013), Charlotte (* 2015) a Louisa (* 2018).

 Životopis 
Princ William sa narodil 21. júna 1982 v Nemocnici sv. Márie (angl. St Mary's Hospital) v centre Londýna ako prvý syn Charlesa, princa z Walesu (neskoršieho kráľa Karola III.) a Diany, princeznej z Walesu, počas vlády jeho starej matky z otcovej strany kráľovnej Alžbety II. Buckinghamský palác oznámil jeho meno - William Arthur Philip Louis - 28. júna. Williama pokrstil v Hudobnej miestnosti Buckinghamského paláca vtedajší arcibiskup z Canterbury Robert Runcie 4. augusta v deň 82. narodenín jeho prababičky z otcovej strany, Alžbety, kráľovnej matky.

Bol prvým dieťaťom narodeným princovi a princeznej z Walesu od čias princa Jána, ktorý sa narodil princovi Jurajovi a princeznej Márii (neskoršiemu kráľovi Jurajovi V. a kráľovnej Márii) v júli 1905. Keď mal deväť mesiacov, zúčastnil sa v roku 1983 so svojimi rodičmi na turné po Austrálii a Novom Zélande, čo bola jeho prvé zámorské turné. Bolo to po prvýkrát, čo bolo kráľovské batoľa na zámorskom turné. Jeho mladší brat Harry sa narodil v septembri 1984. Obaja vyrastali v Kensingtonskom paláci v Londýne a v Highgrove House v Gloucestershiri.

Študoval geografiu, biológiu a dejiny umenia na University of St Andrews, kde sa spoznal aj s Catherine Middleton, svojou budúcou manželkou. Začal s vodným pólom a pokračoval v hraní futbalu, bol aj kapitánom tímu. Po ukončení štúdia strávil rok na cvičeniach britskej armády v Belize, pracoval na anglických mliečnych farmách, navštívil Afriku a desať týždňov učil deti v južnom Čile. Bol tiež promovaný v hodnosti kapitána letectva. Po roku 2009 vykonával službu pilota helikoptéry v leteckej záchrannej službe. V roku 2014 oznámil, že bude pilotom leteckej záchrannej služby na plný úväzok a v roku 2017 musel túto činnosť ukončiť, aby sa mohol intenzívnejšie venovať kráľovským povinnostiam v mene Kráľovnej Alžbety II. Je členom nadácie The Royal foundantion.

William je fanúšikom póla, ktoré hráva aj pre charitatívne účely a je aj fanúšikom futbalu, konkrétne anglického tímu Aston Villa.

 Manželstvo 
16. Novembra 2010 Clarence House oznámil Williamovo zasnúbenie s Catherine Middletonovou, pričom zásnuby sa uskutočnili v októbri toho istého roku v Keni. Snubný prsteň, ktorý dal William snúbenici, patril predtým princeznej Diane a po jej smrti jeho bratovi, princovi Harrymu. Harry mal však Catherine natoľko rád, že ten prsteň Williamovi prenechal. William a Kate začali tvoriť pár už v roku 2003, neskôr, v roku 2007 sa však na krátky čas rozišli, aby sa mohli vziať 29. apríla 2011 vo Westimnsterskom opátstve. Niekoľko hodín pred obradom boli oznámené ich nové tituly Vojvodu a Vojvodkyne z Cambridgeu. William dostať aj titul Barón Carrickfergus a Gróf Strathearn.

William má s Catherine tri deti, princa Georgea, narodeného v roku 2012, princeznú Charlotte, narodenú v r. 2015 a princa Louisa, ktorý sa narodil v r. 2018.

 Tituly 

 21. júna 1982 - 29. apríla 2011: Jeho Kráľovská výsosť princ William z Walesu

 29. apríla 2011 - 8. septembra 2022: Jeho Kráľovská Výsosť vojvoda z Cambridgea

 8. septembra 2022 - súčasnosť: Jeho kráľovská výsosť princ z Walesu

 Referencie 

 Iné projekty 

 Externé odkazy 
 The Duke of Cambridge 
 The Duke and Duchess of Cambridge profile 


 Zdroj 

Kategória:Narodenia 21. júna
Kategória:Narodenia v 1982
Kategória:Absolventi University of St Andrews
Kategória:Princovia Spojeného kráľovstva
Kategória:Príslušníci Royal Air Force
Kategória:Britskí letci
Kategória:Absolventi Kráľovskej vojenskej akadémie v Sandhurste
Kategória:Rytieri Podväzkového rádu
Kategória:Vojvodovia z Cornwallu
Kategória:Princovia z Walesu
Kategória:Osobnosti z Londýna